pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน รับมอบเวชภัณฑ์ทางการแพทย์ อาหารสำเร็จรูป สนับสนุนสู้โควิด-19 [กระทรวงสาธารณสุข]
วันพฤหัสบดีที่ 2 เมษายน 2563
อนุทิน รับมอบเวชภัณฑ์ทางการแพทย์ อาหารสําเร็จรูป สนับสนุนสู้โควิด-19 [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์ทางการแพทย์เจลแอลกอฮอล์ล้างมือ ผลิตภัณฑ์ทําความสะอาด อาหารสําเร็จรูป หน้ากากอนามัยทางการแพทย์ ถุงมืออนามัย และเครื่องตรวจวัดไข้ดิจิตอล พร้อมลงพื้นที่โรงพยาบาลพระนั่งเกล้า เยี่ยมให้กําลังใจ
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์ทางการแพทย์เจลแอลกอฮอล์ล้างมือ ผลิตภัณฑ์ทําความสะอาด อาหารสําเร็จรูป หน้ากากอนามัยทางการแพทย์ ถุงมืออนามัย และเครื่องตรวจวัดไข้ดิจิตอล พร้อมลงพื้นที่โรงพยาบาลพระนั่งเกล้า เยี่ยมให้กําลังใจและมอบอุปกรณ์ป้องกันแก่บุคลากรการแพทย์ ใช้ดูแลรักษาผู้ป่วยโรคโควิด-19
วันนี้ (2 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหารกระทรวงสาธารณสุข รับมอบสิ่งของสนับสนุนจากกลุ่มบริษัทยูนิลีเวอร์ ประเทศไทย ประกอบด้วย เจลแอลกอฮอล์ล้างมือวาสลีน 100,000 ชิ้น ผลิตภัณฑ์ซักผ้าคอมฟอร์ทและเซเว่นท์เจนเนอเรชั่น 200,000 ชิ้น และคนอร์คัพโจ๊กและพาสต้าอีก 700,000 ชิ้น มูลค่ามากกว่า 40 ล้านบาท และหน้ากากอนามัยทางการแพทย์ 20,000 ชิ้น ถุงมืออนามัย 30,000 ชิ้น และเครื่องตรวจวัดไข้ดิจิตอล 20 เครื่อง จากบริษัท ไชน่าไทยทัวร์จํากัด และบริษัทจีนธุรกิจ กรุ๊ป
นายอนุทินกล่าวว่า ในนามของรัฐบาล พลเอกประยุทธ์ จันทร์โอชา นายกรัฐมนตรี และกระทรวงสาธารณสุข ขอขอบคุณภาคเอกชนที่ได้มอบสิ่งของที่มีคุณค่า มีความหมายกับผู้ปฏิบัติงานทางการแพทย์และผู้ป่วยทุกคน ผลิตภัณฑ์ทั้งหมดที่ได้รับในวันนี้ จะรีบส่งมอบไปยังพื้นที่ทันที เช่น เวชภัณฑ์ทางการแพทย์จะส่งไปในพื้นที่ภาคใต้ที่มีการระบาดเพิ่มมากขึ้น สําหรับเครื่องอุปโภค อาหารสําเร็จรูป จะส่งไปให้เจ้าหน้าที่ที่ปฏิบัติงานในโรงพยาบาลและด่านต่าง ๆ รวมถึงผู้ป่วยและญาติ โดยคณะกรรมการตรวจรับสิ่งของและจัดส่งจะดําเนินการด้วยความโปร่งใสตรวจสอบได้
จากนั้นได้ลงพื้นที่ตรวจเยี่ยมโรงพยาบาลพระนั่งเกล้าและให้สัมภาษณ์ว่า ในวันนี้ ได้มาเยี่ยมให้กําลังใจและนําอุปกรณ์ทางการแพทย์ อาทิ หน้ากากอนามัย จํานวน 2,000 ชิ้น หน้ากาก N95 จํานวน 200 ชิ้น ชุด PPE จํานวน 200 ชุด และอาหารกึ่งสําเร็จรูป มามอบให้บุคลากรทางแพทย์ ซึ่งเป็นผู้ที่ปฏิบัติงานอยู่ด่านหน้า มีความเสี่ยงในการทํางาน เพื่อเป็นขวัญกําลังใจ สิ่งที่สําคัญที่สุดคือความปลอดภัยของบุคลากรทางการแพทย์
นายอนุทินกล่าวต่อว่า จากการเยี่ยมชมการจัดระบบบริการดูแลรักษาผู้ป่วยโรคโควิด-19 ของโรงพยาบาลพระนั่งเกล้า พบว่าได้ดําเนินการตามมาตรฐานในการป้องกันการแพร่กระจายเชื้อในโรงพยาบาล สร้างความมั่นใจให้แก่ผู้มาใช้บริการ เช่น การคัดกรองวัดอุณหภูมิก่อนเข้าอาคาร จัดพื้นที่เฉพาะคัดกรองผู้ป่วยทั่วไปและผู้ป่วยที่มารับการรักษาโรคโควิด -19 เพื่อป้องกันการแพร่กระจายของเชื้อโรค และจัดตั้งคลินิกไข้หวัด (ARI Clinic) รวมทั้งได้เตรียมปรับปรุงพื้นที่อาคารผู้ป่วยอายุรกรรมให้เป็นห้องแยกโรคความดันลบ (Negative Pressure) รองรับผู้ป่วยโรคโควิด-19 ที่อาการหนักให้ได้รับการรักษาอย่างทันท่วงที
รัฐบาลไทย-ข่าวทำเนียบรัฐบาล-​ก.อุตฯ ร่วมมือกับเอกชนรายใหญ่ หนุนการจัดตั้งศูนย์สาธิตระบบการผลิตยุคใหม่ เพื่อพัฒนาศักยภาพ SMEs ไทย
วันศุกร์ที่ 11 พฤษภาคม 2561
​ก.อุตฯ ร่วมมือกับเอกชนรายใหญ่ หนุนการจัดตั้งศูนย์สาธิตระบบการผลิตยุคใหม่ เพื่อพัฒนาศักยภาพ SMEs ไทย
​ก.อุตฯ ร่วมมือกับเอกชนรายใหญ่ หนุนการจัดตั้งศูนย์สาธิตระบบการผลิตยุคใหม่ เพื่อพัฒนาศักยภาพ SMEs ไทย
ก.อุตฯ ร่วมมือกับเอกชนรายใหญ่ หนุนการจัดตั้งศูนย์สาธิตระบบการผลิตยุคใหม่ เพื่อพัฒนาศักยภาพ SMEs ไทย
วันนี้ (11 พฤษภาคม 2561) นายอุตตม สาวนายน รัฐมตรีว่าการกระทรวงอุตสาหกรรม เป็นประธานเปิดศูนย์ปฏิรูปอุตสาหกรรมและโครงการสาธิตการผลิตแบบออโตเมชั่น โดยมี นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม และนางเบญจมาพร เอกฉัตร์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายชิโร ซะโดะชิมะ เอกอัครราชฑูตญี่ปุ่นประจําประเทศไทย นายโคจิ อาริมะ ประธานบริหาร บริษัท เด็นโซ่ คอร์ปอเรชั่น และนายคัทซึฮิโกะ ซุกิโตะ กรรมการบริหารบริษัท เด็นโซ่ คอร์ปอเรชั่น เข้าร่วม ณ ศูนย์ปฏิรูปอุตสาหกรรม กล้วยน้ําไท
นายอุตตมฯ รัฐมนตรีว่าการกระทรวงอุตสาหกรรม กล่าวว่า ศูนย์ปฏิรูปอุตสาหกรรม หรือ Industry Transformation Center : ITC เกิดขึ้นจากความร่วมมือของหลายหน่วยงาน อาทิ กระทรวงอุตสาหกรรม กระทรวงวิทยาศาสตร์และเทคโนโลยี และกระทรวงดิจิทัลเพื่อเศรษฐกิจและสังคม รวมถึงภาคเอกชนต่าง ๆ ผนึกกําลังตามนโยบายแนวทางประชารัฐ ในการช่วยเหลือพร้อมให้คําปรึกษาแนะนําแนวทางธุรกิจ การวิจัยเชิงพาณิชย์ การออกแบบและการผลิต รวมทั้ง ด้านการเงิน ตลอดจนการบ่มเพาะผู้ประกอบการให้สามารถปรับเปลี่ยนไปสู่การดําเนินธุรกิจ และการพัฒนาสินค้าได้อย่างมีประสิทธิภาพ เพื่อช่วยให้ SMEs สามารถปรับตัวและพร้อมรับมือกับการเปลี่ยนแปลง ในยุคดิจิทัลและพัฒนาให้ผู้ประกอบการไทยก้าวไปสู่ Thailand 4.0 อย่างเป็นรูปธรรม
ทั้งนี้กระทรวงอุตฯ ได้มีการขยายงานบริการไปยังศูนย์ส่งเสริมอุตสาหกรรมภาค พร้อมปรับให้เหมาะสมกับอุตสาหกรรมเป้าหมายในพื้นที่ เพื่อให้บริการและสนับสนุน SMEs ในระดับภูมิภาคมีศักยภาพมากยิ่งขึ้น อาทิ ศูนย์ ITC เชียงใหม่ เน้นในด้านกาแฟ ชาและสมุนไพร ศูนย์ ITC ที่สงขลา เน้นในด้านอาหารแปรรูป ปาล์มและยาง ศูนย์ ITC ที่จังหวัดอุบลฯ เน้นด้านข้าว มัน และบรรจุภัณฑ์ ศูนย์ ITC ที่ชลบุรี เน้นผลไม้ เครื่องจักรและระบบอัตโนมัติ เป็นต้น ในขณะที่ ITC จังหวัด ก็เน้นการออกแบบผลิตภัณฑ์ การทําให้สินค้าเข้าสู่ตลาดออนไลน์ เป็นต้น
สําหรับศูนย์ ITC กล้วยน้ําไท ได้สร้างอาคาร Showcase ที่มีการจําลองระบบการผลิตเพื่อเรียนรู้หลักการ และการออกแบบระบบการผลิตแบบ Lean Automation ประกอบด้วย หุ่นยนต์เคลื่อนไหวได้รวมถึงเทคโนโลยีการจําลองเครื่องจักรและระบบการผลิต เพื่อใช้สําหรับเรียนรู้การใช้งานหุ่นยนต์พื้นฐานและการออกแบบระบบการผลิตแบบอัตโนมัติอย่างมีประสิทธิภาพ ซึ่งเป็นหน่วยงานสังกัดกรมส่งเสริมอุตสาหกรรม และถือเป็นศูนย์กลางแห่งการเรียนรู้ของทุกภาคส่วน ทั้งภาครัฐและเอกชน
..........................
#กระทรวงอุตสาหกรรม #ICT#prmoi
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 14 - 20 กันยายน 2561 พบการกระทำผิด จำนวน 496 คดี คิดเป็นเงินค่าปรับ 5.16 ล้านบาท
วันศุกร์ที่ 21 กันยายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 14 - 20 กันยายน 2561 พบการกระทําผิด จํานวน 496 คดี คิดเป็นเงินค่าปรับ 5.16 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 14 - 20 กันยายน 2561) พบว่ามีการกระทําผิด จํานวน 496 คดี คิดเป็นเงินค่าปรับ 5.16 ล้านบาท โดยแยกเป็น
- สุรา จํานวน 261 คดี คิดเป็นเงินค่าปรับ 2.27 ล้านบาท
- ยาสูบ จํานวน 111 คดี คิดเป็นเงินค่าปรับ 1.57 ล้านบาท
- ไพ่ จํานวน 15 คดี คิดเป็นเงินค่าปรับ 0.14 ล้านบาท
- น้ํามันและผลิตภัณฑ์น้ํามัน จํานวน 47 คดี คิดเป็นเงินค่าปรับ 0.37 ล้านบาท
- น้ําหอม จํานวน 2 คดี คิดเป็นเงินค่าปรับ 0.025 ล้านบาท
- รถจักรยานยนต์ จํานวน 24 คดี คิดเป็นเงินค่าปรับ จํานวน 0.29 ล้านบาท
- สินค้าอื่น ๆ จํานวน 36 คดี รวมเป็นเงินค่าปรับ 0.49 ล้านบาท
โดยมีของกลางแยกเป็นน้ําสุรา จํานวน 982.040 ลิตร ยาสูบ จํานวน 3,330 ซอง ไพ่ จํานวน 514 สํารับ น้ํามันและผลิตภัณฑ์น้ํามัน จํานวน 8,033 ลิตร น้ําหอม จํานวน 140 ขวด รถจักรยานยนต์ จํานวน 27 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐคิวบาประจำประเทศไทยเข้าเยี่ยมคารวะนายสุวิทย์ เมษินทรีย์ รัฐมนตรีประจำสำนักนายกรัฐมนตรี ในโอกาสเข้ารับตำแหน่ง
วันอังคารที่ 20 มิถุนายน 2560
เอกอัครราชทูตสาธารณรัฐคิวบาประจําประเทศไทยเข้าเยี่ยมคารวะนายสุวิทย์ เมษินทรีย์ รัฐมนตรีประจําสํานักนายกรัฐมนตรี ในโอกาสเข้ารับตําแหน่ง
เอกอัครราชทูตสาธารณรัฐคิวบาประจําประเทศไทยเข้าเยี่ยมคารวะนายสุวิทย์ เมษินทรีย์ รัฐมนตรีประจําสํานักนายกรัฐมนตรี ในโอกาสเข้ารับตําแหน่ง
วันนี้ (20 มิ.ย. 2560) เวลา 15.00 น. นายเอกตอร์ กอนเด อัลเมย์ดา เอกอัครราชทูตสาธารณรัฐคิวบาประจําประเทศไทย เข้าเยี่ยมคาราวะ นายสุวิทย์ เมษินทรีย์ รัฐมนตรีประจําสํานักนายกรัฐมนตรี เนื่องในโอกาสรับตําแหน่งเอกอัครราชทูตประจําประเทศไทย ณ ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีแสดงความยินดีที่นายเอกตอร์ กอนเด อัลเมย์ดา เข้ารับตําแหน่งเอกอัครราชทูตสาธารณรัฐคิวบาฯ ซึ่งเอกอัครราชทูตสาธารณรัฐคิวบาฯ กล่าวขอบคุณที่รัฐมนตรีประจําสํานักนายกรัฐมนตรีอนุญาตให้เข้าพบในวันนี้ และขอถือโอกาสนี้กล่าวในนามของรัฐบาลและประชาชนชาวคิวบา แสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งรัฐมนตรีประจําสํานักนายกรัฐมนตรีได้กล่าวแสดงความเสียใจต่อการถึงแก่อสัญกรรมของนายฟีเดล กัสโตร อดีตประธานสภาแห่งรัฐฯ คิวบา ผู้ที่ต่อสู้เพื่อความยุติธรรมและความเจริญก้าวหน้าของคิวบา
เอกอัครราชทูตสาธารณรัฐคิวบาฯ กล่าวยืนยันความสัมพันธ์ที่ดีระหว่างกัน โดยไทยและคิวกําลังจะครบรอบ 60 ปี ของการสถาปนาความสัมพันธ์ทางการทูตในเดือนพฤษภาคม ปี พ.ศ. 2561 ซึ่งรัฐบาลไทยยินดีให้การสนับสนุนกิจกรรมต่าง ๆ ที่จะจัดขึ้น เพื่อระลึกถึงโอกาสสําคัญดังกล่าว ทั้งนี้ เอกอัครราชทูตสาธารณรัฐคิวบาฯ สนับสนุนให้มีการแลกเปลี่ยนการเยือนระหว่างผู้นําระดับสูง โดยขอเชิญชวนให้รัฐมนตรีของแต่ละกระทรวงเดินทางเยือนประเทศคิวบาในการเข้าร่วมการประชุมต่าง ๆ ซึ่งจะเป็นโอกาสดีที่จะแลกเปลี่ยนความสัมพันธ์และความร่วมมือระหว่างสองประเทศให้มากยิ่งขึ้น
ทั้งสองฝ่ายประสงค์ให้ยกระดับความสัมพันธ์และความร่วมมือระหว่างกันให้ใกล้ชิดมากยิ่งขึ้น โดยเฉพาะการค้าและการลงทุน การท่องเที่ยว การศึกษา และด้านวิทยาศาสตร์และเทคโนโลยี ซึ่งรัฐมนตรีประจําสํานักนายกรัฐมนตรีกล่าวขอบคุณที่คิวบาให้การสนับสนุนความร่วมมือระหว่างบริษัท Siam Bioscience ของไทย และบริษัท CIMAB ของคิวบา ที่สอดคล้องกับอุตสาหกรรม First S-Curve และนโยบาย Thailand 4.0 ซึ่งจะเป็นประโยชน์ต่อการพัฒนาคุณภาพชีวิตของประชาชนไทยอย่างแท้จริง
ในช่วงท้าย เอกอัครราชทูตสาธารณรัฐคิวบาฯ กล่าวขอบคุณที่ทางการไทยให้การสนับสนุนข้อมติ เรื่อง Necessity of Ending the Economic, Commercial and Financial Embargo imposed by the United States of America against Cuba ซึ่งเป็นมติที่คิวบาเรียกร้องให้ประชาคมระหว่างประเทศกดดันให้สหรัฐอเมริกายุติการคว่ําบาตรทางการค้าและเศรษฐกิจต่อคิวบา ตั้งแต่ปี พ.ศ. 2536 เป็นต้นมา พร้อมยืนยันว่าคิวบาพร้อมให้การสนับสนุนไทยในทุกด้านเพื่อประโยชน์ของทั้งสองประเทศ
รัฐบาลไทย-ข่าวทำเนียบรัฐบาล-สถาบันพระบรมราชชนก เตรียมก้าวสู่การเป็นสถาบันอุดมศึกษาด้านวิทยาศาสตร์สุขภาพ
วันพฤหัสบดีที่ 31 มกราคม 2562
สถาบันพระบรมราชชนก เตรียมก้าวสู่การเป็นสถาบันอุดมศึกษาด้านวิทยาศาสตร์สุขภาพ
สถาบันพระบรมราชชนก เตรียมความพร้อมบุคลากรรองรับการเป็นสถาบันอุดมศึกษาเฉพาะทางด้านวิทยาศาสตร์สุขภาพ ผลิตบัณฑิตที่ดีให้สังคมและประเทศชาติ
สถาบันพระบรมราชชนก เตรียมความพร้อมบุคลากรรองรับการเป็นสถาบันอุดมศึกษาเฉพาะทางด้านวิทยาศาสตร์สุขภาพ ผลิตบัณฑิตที่ดีให้สังคมและประเทศชาติ
วันนี้ (31 มกราคม 2562) ที่โรงแรมเอเชีย แอร์พอร์ท จ.ปทุมธานี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เปิดประชุมมิติใหม่ของการก้าวสู่การเป็นสถาบันอุดมศึกษาเฉพาะทางในสังกัดกระทรวงสาธารณสุข แก่ผู้บริหารและบุคลากรสถาบันพระบรมราชชนกส่วนกลาง ผู้บริหาร คณาจารย์ และบุคลากรจากวิทยาลัยในสังกัดสถาบันพระบรมราชชนก จํานวน 600 คน สร้างแนวคิดในการบริหารจัดการองค์การ เพื่อก้าวสู่การเป็นสถาบันอุดมศึกษาเฉพาะทางด้านวิทยาศาสตร์สุขภาพในสังกัดกระทรวงสาธารณสุข
ศ.คลินิก เกียรติคุณ นพ.ปิยะสกล กล่าวว่า การเตรียมพร้อมในการเป็นสถาบันอุดมศึกษาเฉพาะทางในสังกัดกระทรวงสาธารณสุขเป็นเรื่อง สําคัญ การผลิตบัณฑิตเฉพาะทางด้านวิทยาศาสตร์สุขภาพควรคํานึงถึงความต้องการของประเทศชาติและสังคมใน 4–5 ปีข้างหน้า ที่บัณฑิตใหม่จะจบหลักสูตรการศึกษา ดังนั้น สถาบันควรผลิตบัณฑิตที่เป็นคนดี เพราะคนดีสามารถฝึกให้เก่งได้ จะช่วยให้ความรู้ ดูแลประชาชน ชี้นําให้เกิดสิ่งดี ๆ ในสังคมและประเทศชาติ
“ขอให้ใช้ประโยชน์จากการเปลี่ยนแปลงที่จะเกิดขึ้น จากการมี พ.ร.บ. ในครั้งนี้ มาก่อให้เกิดประโยชน์ช่วยผลิตบัณฑิตที่เป็นคนดี ตอบสนองความต้องการของสังคมและประเทศชาติ และเป็นตัวอย่างที่ดีให้กับสถาบันการศึกษาอื่น ๆ” ศ.คลินิก เกียรติคุณ นพ.ปิยะสกลกล่าว
สําหรับสถาบันพระบรมชนก เป็นสถาบันอุดมศึกษาเฉพาะทางในสังกัดกระทรวงสาธารณสุข มีภารกิจหลักในการผลิตและพัฒนาบุคลากรทางด้านสุขภาพ มีวิทยาลัยการสาธารณสุข วิทยาลัยการพยาบาล และโรงเรียนต่าง ๆ ในสังกัดกระทรวงสาธารณสุข กระจายตัวอยู่ทั่วประเทศจํานวน 39 แห่ง สามารถผลิตบุคลากรด้านสุขภาพได้ 5,000-6,000 คนต่อปีการศึกษา เมื่อ พ.ร.บ.มีผลบังคับใช้ สถาบันพระบรมราชชนกจะมีสถานะเป็นนิติบุคคล และเป็นสถาบันอุดมศึกษาเฉพาะทางที่มีอิสระทางวิชาการ ที่ผ่านมาสถาบันพระบรมชนกผลิตบัณฑิตไปแล้วกว่า 220,000 คน
*************************** 31 มกราคม 2562
********************************
รัฐบาลไทย-ข่าวทำเนียบรัฐบาล-​โฆษก สธ.เตือนอากาศหนาว เด็กเล็กเสี่ยงป่วย แนะพ่อแม่ดูแลความอบอุ่นร่างกาย
วันศุกร์ที่ 12 มกราคม 2561
​โฆษก สธ.เตือนอากาศหนาว เด็กเล็กเสี่ยงป่วย แนะพ่อแม่ดูแลความอบอุ่นร่างกาย
โฆษกกระทรวงสาธารณสุขเตือนอากาศหนาวเด็กต่ํากว่า 1 ขวบ เสี่ยงเจ็บป่วยง่าย แนะพ่อแม่ดูแลความอบอุ่นร่างกาย
วันนี้ (12 มกราคม 2561) นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ขณะนี้สภาพอากาศของประเทศไทยกลับมาหนาวเย็นอีกครั้ง อาจทําให้ร่างกายปรับตัวไม่ทัน และเกิดการเจ็บป่วยง่ายโดยเฉพาะโรคเกี่ยวกับระบบทางเดินหายใจ เช่น โรคไข้หวัดใหญ่ หอบหืด หรือหลอดลมอักเสบ รวมถึงปอดบวมด้วย โดยเฉพาะเด็กเล็กและผู้สูงอายุเป็นกลุ่มเสี่ยงสูง เนื่องจากร่างกายมีภูมิต้านทานโรคต่ํา ต้องระมัดระวังเป็นพิเศษ โดยสวมเสื้อผ้าให้ความอบอุ่นร่างกายอย่างเพียงพอ ที่น่าห่วงก็คือเด็กอายุต่ํากว่า 1 ขวบ ที่อยู่ในพื้นที่อากาศหนาวเย็น เป็นกลุ่มที่มีความเสี่ยงเจ็บป่วยหรือเสียชีวิตสูง เนื่องจากศูนย์ควบคุมอุณหภูมิของร่างกายของเด็กยังทํางานไม่เต็มที่จนกว่าจะถึงวัยผู้ใหญ่ อุณหภูมิร่างกายเด็กจึงเปลี่ยนแปลงได้ง่ายตามสภาพอากาศ รวมทั้งผู้สูงอายุ ซึ่งมีเนื้อเยื่อใต้ผิวหนังและไขมันน้อย และมีการเปลี่ยนแปลงของหลอดเลือด เลือดมาเลี้ยงผิวหนังลดลง เสี่ยงต่อภาวะอุณหภูมิร่างกายต่ํา (Hypothermia) ได้ง่าย
ดังนั้นการให้ความอบอุ่นแก่ร่างกาย ในช่วงอากาศหนาว เป็นสิ่งสําคัญมากที่สุด พ่อแม่ ผู้ปกครอง ควรใส่ใจดูแลผู้สูงอายุและเด็กเล็กอย่างใกล้ชิด ควรใส่เสื้อผ้าหนาๆ ใส่ถุงเท้า หมวกไหมพรม หากไม่มีให้ใส่เสื้อผ้าหลายๆ ชั้น และห่มผ้าให้หนามากกว่าปกติขณะนอน นอกจากนี้ ควรให้อยู่ในบริเวณที่อบอุ่น ไม่ให้นอนใกล้หน้าต่างหรือประตู ที่มีลมหนาวโกรกได้ง่าย และไม่ควรนําเด็กไปไว้ใกล้บริเวณที่มีการก่อไฟให้ความอบอุ่น เพราะควันไฟจะระคายเคืองเยื่อบุทางเดินหายใจเด็ก ทําให้ป่วยได้
นอกจากนี้ ยังต้องระวังในเรื่องความเปียกชื้นในเด็ก การอาบน้ําหรือชําระล้างตัวเด็ก ควรใช้น้ําอุ่นๆ ในบริเวณที่ไม่มีลมโกรก เลือกเวลาที่อากาศไม่เย็นมากเช่น ตอนบ่าย ส่วนในเด็กเล็กให้หมั่นเปลี่ยนผ้าอ้อม เด็กทารกควรให้กินนมแม่ เพราะนอกจากเด็กจะได้รับภูมิต้านทานโรคจากนมแม่แล้ว การที่แม่โอบลูกขณะกินนมยังสร้างความอบอุ่นให้กับเด็กด้วย รวมทั้งพาบุตรหลานไปรับการฉีดวัคซีนตามกําหนดที่เจ้าหน้าที่สาธารณสุขนัดหมายให้ครบถ้วน
จากข้อมูลของสํานักระบาดวิทยา กระทรวงสาธารณสุข ตั้งแต่ตุลาคม 2560 – 6 มกราคม 2561 พบผู้ป่วยไข้หวัดใหญ่ 50,408 ราย เป็นเด็กอายุต่ํากว่า 1 ปี 1,468 ราย ผู้ป่วยโรคปอดบวม 67,412 ราย เป็นเด็กอายุต่ํากว่า 1 ปี 6,746 ราย เสียชีวิต 1 ราย
มกราคม /9******************** 12 มกราคม 2561
รัฐบาลไทย-ข่าวทำเนียบรัฐบาล-การประชุม Tokyo Fiscal Forum 2018 ณ กรุงโตเกียว ประเทศญี่ปุ่น
วันอังคารที่ 5 มิถุนายน 2561
การประชุม Tokyo Fiscal Forum 2018 ณ กรุงโตเกียว ประเทศญี่ปุ่น
ผู้อํานวยการสํานักงานเศรษฐกิจการคลัง เข้าร่วมการประชุม Tokyo Fiscal Forum 2018 และร่วมเสวนาในช่วง Roundtable Discussion ณ กรุงโตเกียว ประเทศญี่ปุ่น ระหว่างวันที่ 4-5 มิถุนายน 2561
นายสุวิชญ โรจนวานิช ผู้อํานวยการสํานักงานเศรษฐกิจการคลัง เข้าร่วมการประชุม Tokyo Fiscal Forum 2018 และร่วมเสวนาในช่วง Roundtable Discussion ในประเด็นกฎเกณฑ์ทางการคลัง การบริหารการลงทุนภาครัฐ และการปรับตัวเข้าสู่ยุคดิจิตอล โดยได้รับเชิญจาก Policy Research Institute กระทรวงการคลังประเทศญี่ปุ่น ร่วมกับกองทุนการเงินระหว่างประเทศ และธนาคารพัฒนาเอเชีย ณ กรุงโตเกียว ประเทศญี่ปุ่น ระหว่างวันที่ 4-5 มิถุนายน 2561 โดยสรุปสาระสําคัญของการประชุมได้ ดังนี้
การประชุมมีหัวข้อหลักคือ Strengthened Fiscal Management in Asia โดยแบ่งออกเป็นการเสวนาย่อย ได้แก่ 1) Innovations in fiscal rules after the global financial crisis 2) Enhanced framework for public investment – public investment processes and benchmarking 3) Enhanced framework for public investment - mitigating fiscal risks for public-private partnership (PPP) 4) Digital innovations in revenues and spending program และ 5) Roundtable discussion
ผู้อํานวยการสํานักงานเศรษฐกิจการคลังได้ร่วมแลกเปลี่ยนประสบการณ์ด้านการคลังกับผู้บริหารจากหลากหลายประเทศ เช่น ญี่ปุ่นและกัมพูชา รวมถึงผู้บริหารกองทุนการเงินระหว่างประเทศ และคณะกรรมาธิการยุโรป โดยได้นําเสนอประสบการณ์ของไทยเกี่ยวกับกฎเกณฑ์ทางการคลังที่สําคัญ เช่น พ.ร.บ. วินัยการเงินการคลังของรัฐ พ.ศ. 2561 และแผนการคลังระยะปานกลาง การบริหาร การลงทุนของภาครัฐซึ่งมุ่งเน้นการลงทุนในโครงสร้างพื้นฐานเพื่อยกระดับขีดความสามารถในการแข่งขันของประเทศ รวมถึงการปรับตัวเข้าสู่ยุคดิจิทัลโดยการผลักดันนโยบาย National e-Payment ของกระทรวงการคลังตั้งแต่ปี 2558
ในโอกาสนี้ ผู้แทนจากหลากหลายประเทศในภูมิภาคเอเชียร่วมแลกเปลี่ยนประสบการณ์และความคิดเห็นระหว่างกัน เพื่อนําไปปรับใช้กับการกําหนดนโยบายและการบริหารการคลังในแต่ละประเทศต่อไป
สํานักนโยบายการคลัง ส่วนวางแผนการคลังและงบประมาณ
โทร 0 2273 9020 ต่อ 3315
รัฐบาลไทย-ข่าวทำเนียบรัฐบาล-อธิบดีกรมประมง ชี้แจงกรณีพบการแพร่ระบาดของชนิดพันธุ์สัตว์น้ำต่างถิ่น หรือ Alien Species
วันพฤหัสบดีที่ 12 ตุลาคม 2560
อธิบดีกรมประมง ชี้แจงกรณีพบการแพร่ระบาดของชนิดพันธุ์สัตว์น้ําต่างถิ่น หรือ Alien Species
นายอดิศร พร้อมเทพ อธิบดีกรมประมง ชี้แจงกรณีพบการแพร่ระบาดของชนิดพันธุ์สัตว์น้ําต่างถิ่น อาทิ ปลาพีค็อกแบส หรือปลากะพงจุด และปลาหมอสีคางดํา ซึ่งส่งผลกระทบต่อระบบนิเวศของแหล่งน้ําในธรรมชาติ
นายอดิศร พร้อมเทพ อธิบดีกรมประมง กระทรวงเกษตรและสหกรณ์ ชี้แจงกรณีพบการแพร่ระบาดของชนิดพันธุ์สัตว์น้ําต่างถิ่น (Alien Species) อาทิ ปลาพีค็อกแบส หรือปลากะพงจุด และปลาหมอสีคางดํา ซึ่งส่งผลกระทบต่อระบบนิเวศของแหล่งน้ําในธรรมชาติ และเสี่ยงต่อการรุกรานสัตว์น้ําท้องถิ่นของไทย ตลอดจนสร้างความเสียหายต่อเกษตรกรผู้เพาะเลี้ยงสัตว์น้ําจากการระบาดดังกล่าว ดังนี้
จากกรณีที่มีสื่อนําเสนอว่า มีการกระจายพันธุ์ของปลาพีค็อกแบส หรือปลากะพงจุด บริเวณอ่างเก็บพุหวาย ต.ห้วยทรายเหนือ อ.ชะอํา จ.เพชรบุรี และแหล่งน้ําธรรมชาติที่ อ.แกลง จ.ระยอง นั้น ขอชี้แจงว่าปลาพีค็อกแบส เป็นสัตว์น้ําควบคุมที่ห้ามนําเข้าโดยเด็ดขาด และจากข้อมูลของกองควบคุมสัตว์น้ําและปัจจัยการผลิต กรมประมง ปรากฏว่าไม่มีรายงานการขออนุญาตนําเข้าปลาสายพันธุ์ดังกล่าว โดยปลาที่มีการพบเห็นอาจถูกลักลอบนําเข้ามาในประเทศอย่างผิดกฎหมาย ซึ่งปลาดังกล่าวจัดเป็นปลาเกมส์ที่ถูกนําไปเลี้ยงในบ่อตกปลาเพื่อตกเป็นเกมส์กีฬา และจากที่กรมประมงได้ลงพื้นที่ตรวจสอบแหล่งน้ําธรรมชาติใน 2 พื้นที่ตามที่เป็นข่าวพบว่า พื้นที่ อ.แกลง จ.ระยอง พบปลาดังกล่าวแต่ในปริมาณไม่มาก ในส่วนของอ่างเก็บน้ําพุหวาย ต.ห้วยทรายเหนือ อ.ชะอํา จ.เพชรบุรี มีรายงานว่าชาวบ้านเคยตกปลาดังกล่าวได้เมื่อ 2-3 ปีที่แล้ว แต่ในปีนี้ยังไม่มีการพบเห็นปลาดังกล่าวเนื่องจากเมื่อปี 2559 เกิดภัยแล้งอย่างหนัก
ส่วนกรณีที่ นายศุภณัฐ พรหมมาลี นักศึกษาคณะประมง มหาวิทยาลัยแม่โจ้ วิทยาเขตชุมพร ระบุว่า พบปลาหมอสีคางดํา หรือ “เอเลี่ยนสปีชีส์” จํานวนมาก บริเวณชายหาดละแม จ.ชุมพร จากการตรวจสอบข้อมูลในพื้นที่ พบการแพร่กระจายในพื้นที่ อ.ละแม จ.ชุมพรจริง โดยทางจังหวัดได้มีการวางมาตรการเพื่อลดปริมาณและควบคุมการแพร่กระจายของปลาหมอสีคางดําในพื้นที่ โดยยึดแนวทางแก้ปัญหาในเบื้องต้น ได้แก่ การปล่อยพันธุ์ปลากะพงขาว การรณรงค์ประชาสัมพันธ์ให้ชาวประมงช่วยกันจับปลาหมอสีคางดํา มาทําลายและส่งเสริมให้ประชาชนบริโภคโดยการนํามาแปรรูป
ทั้งนี้ ปลาหมอสีคางดําจัดเป็นสัตว์น้ําต่างถิ่นที่ห้ามนําเข้าอย่างเด็ดขาด โดยกรมประมงได้มีนโยบายเร่งกําจัดปลาชนิดนี้และไม่ส่งเสริมให้มีการเพาะเลี้ยงเนื่องจากเป็นพันธุ์สัตว์น้ําต่างถิ่นที่รุกรานและมีรายงานพบการรุกรานในต่างประเทศแล้ว โดยกรมฯ ได้จัดส่งนักวิชาการลงพื้นที่สํารวจข้อมูลทางชีวภาพและการแพร่ระบาดในแหล่งน้ําต่าง ๆ ทั่วประเทศ เพื่อวางแผนกําจัดปลาหมอสีคางดําในบ่อเลี้ยงและแหล่งน้ําธรรมชาติด้วยเครื่องมือประมงและวิธีต่าง ๆ ในช่วงเวลาที่เหมาะสมต่อไป
รัฐบาลไทย-ข่าวทำเนียบรัฐบาล-กสร.ห่วงนักศึกษาฝึกงานกำชับนายจ้างดูแลความปลอดภัย
วันพุธที่ 24 มกราคม 2561
กสร.ห่วงนักศึกษาฝึกงานกําชับนายจ้างดูแลความปลอดภัย
กรมสวัสดิการและคุ้มครองแรงงาน ห่วงใยนักเรียน นักศึกษาฝึกงาน ขอนายจ้างกํากับดูแล
เรื่องความปลอดภัยในการทํางาน ป้องกันอันตรายระหว่างฝึกงาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าจากกรณีที่มีข่าวนักศึกษาฝึกงานได้รับบาดเจ็บจากการฝึกปฎิบัติงาน กสร.มีความห่วงใยนักเรียน นักศึกษาที่เข้าไปฝึกงานในสถานประกอบกิจการ จึงขอความร่วมมือนายจ้าง เจ้าของสถานประกอบกิจการประเมินความเสี่ยงที่อาจจะเกิดขึ้นจากการทํางาน และมอบหมายงานที่ไม่เสี่ยงต่อการเกิดอันตรายให้กับนักเรียนนักศึกษาที่มาฝึกปฏิบัติงาน รวมทั้งกําชับเจ้าหน้าที่ที่เกี่ยวข้อง เช่น หัวหน้างาน เจ้าหน้าที่ความปลอดภัยในการทํางาน ให้กํากับดูแลอย่างใกล้ชิด เพื่อให้ได้เรียนรู้ มีประสบการณ์ และไม่ได้รับอันตรายระหว่างการฝึกปฏิบัติงาน รวมไปถึงมีความรู้ความเข้าใจที่ถูกต้องเกี่ยวกับมาตรฐานความปลอดภัยตามลักษณะของงานนั้น ๆ เพื่อปลูกฝังจิตสํานึกที่ดี นําไปสู่วัฒนธรรมความปลอดภัยในการทํางาน
อธิบดี กสร. กล่าวต่อไปว่า อันตรายจากการทํางานอาจเกิดขึ้นในกิจการทุกประเภทไม่ว่าจะเป็นกิจการประเภทอุตสาหกรรมหรือพาณิชยกรรม จึงอยากให้นายจ้างคํานึงถึงความปลอดภัยฯ และมาตรการในการดูแล ป้องกันเป็นอันดับแรกเพื่อความปลอดภัยของลูกจ้างและผู้เกี่ยวข้อง หากมีข้อสงสัยสอบถามได้ที่กองความปลอดภัยแรงงาน โทรศัพท์ 0 2448 9128 - 39 หรือที่หน่วยงานของกรมสวัสดิการและคุ้มครองแรงงานทั่วประเทศ
รัฐบาลไทย-ข่าวทำเนียบรัฐบาล-ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 8
วันอังคารที่ 16 มกราคม 2561
ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 8
กระทรวงการคลังมอบโชคเงินล้านในโครงการแจกโชคจากการใช้บัตรเดบิตต่อเนื่องเป็นเดือนที่ 8 เพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า กระทรวงการคลังมอบโชคเงินล้านในโครงการแจกโชคจากการใช้บัตรเดบิตต่อเนื่องเป็นเดือนที่ 8 เพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด โดยตลอดการดําเนินโครงการได้รับการตอบรับอย่างดี ทั้งจากประชาชนซึ่งมีแนวโน้มหันมาใช้จ่ายผ่านบัตรเดบิตมากขึ้น โดยเฉพาะการใช้จ่ายรายการย่อยในชีวิตประจําวัน และจากร้านค้าที่มีการวางเครื่องรับชําระเงินทางอิเล็กทรอนิกส์หรือ EDC เพิ่มขึ้นต่อเนื่อง อย่างไปกว่านั้น การแจกโชคในครั้งนี้ นับเป็นเดือนที่ 2 ที่ได้เปิดโอกาสในการขยายสิทธิ์ไปถึงผู้ถือบัตรสวัสดิการแห่งรัฐให้สามารถลุ้นโชคได้ โดยการใช้จ่ายผ่านบัตร 1 ครั้ง เท่ากับ 1 สิทธิ์ สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการแห่งรัฐ) เพื่อเป็นการขยายโอกาสการเข้าถึงบริการทางการเงินแบบอิเล็กทรอนิกส์ให้กับประชาชนผู้มีรายได้น้อยให้ได้เริ่มต้นสร้างความคุ้นเคยกับการรับสวัสดิการและใช้จ่ายผ่านบัตรทดแทนเงินสด และยังเป็นการช่วยให้การส่งผ่านสวัสดิการจากภาครัฐสู่ประชาชน ถูกต้อง ตรงตัว รวดเร็ว และโปร่งใสอีกด้วย
นายพรชัยฯ กล่าวต่ออีกว่า เป็นที่น่ายินดีกับนางสาวศุทธิรัตน์ เพชรฤาชา ซึ่งเป็นผู้โชคดีจากการใช้บัตรเดบิตได้รับรางวัลที่ 1 มูลค่า 1,000,000 บาท และร้านแต้จี่แสงก่อสร้าง ซึ่งเป็นร้านค้าธงฟ้าประชารัฐในจังหวัดชัยภูมิ ที่ได้รับรางวัลที่ 1 มูลค่า 1,000,000 บาท
ทั้งนี้ โครงการแจกโชคจากการใช้บัตรเดบิตมีกําหนดการแจกโชคทุกเดือนเป็นระยะเวลา 1 ปี (เดือนมิถุนายน 2560 ถึงเดือนพฤษภาคม 2561) รวมเงินรางวัล 84 ล้านบาท โดยได้รับการสนับสนุนจากสํานักงานสลากกินแบ่งรัฐบาล ซึ่งในแต่ละเดือนผู้ใช้บัตรเดบิตจะมีรางวัลสูงสุด 1,000,000 บาท 1 รางวัล และรางวัลอื่น ๆ ลดหลั่นกันลงมาตั้งแต่ 100,000 บาท ถึง 2,000 บาท รวมทั้งสิ้น 1,001 รางวัล ในส่วนของร้านค้าจะมีรางวัลสูงสุด 1,000,000 บาท 1 รางวัล และมีรางวัลย่อยรางวัลละ 30,000 บาท จํานวน 5-30 รางวัลต่อเดือน โดยมีการประกาศรายชื่อผู้มีสิทธิ์ได้รับรางวัลเป็นประจําทุกเดือนที่ www.epayment.go.th โดยธนาคารจะติดต่อผู้มีสิทธิ์ได้รับรางวัลโดยตรงต่อไป
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315